เป็นเรื่องบังเอิญที่ผมแวะมาชิมร้านนี้ เนื่องจากเวลาค่ำคืน(หัวค่ำ)ตัวเมืองอ.บ้านบึง ชลบุรีนี่ หาร้านอาหารนั่งกินค่อนข้างยาก ร้านส่วนใหญ่มักจะเป็นร้านอาหารจานเดียว หรือไม่ก็เป็นคาราโอเกะ ซึ่งไม่ใช่แนวที่ผมอยากจะนั่งชิมอาหารมากนัก 

พิกัดร้านนี้อยู่ริมถนนเส้นหลัก ก่อนถึงปากทางเข้าตัวเมืองอ.บ้านบึง (ซึ่งก็เข้าได้หลายทาง) มีที่จอดรถไว้ให้บริการ

สำหรับอาหารที่ได้ทดลองในวันนี้ เมนูแรก ส้มตำปลาทู ความจริงไม่ได้อยากกินสักเท่าไร แต่ไม่ได้กินมานานมากแล้วจึงลองดู เสริ์ฟมาหน้าตาสีสันไม่มี ขาวโพลนไปหมด คิดในใจว่าคงจะทัวร์1ดาวตั้งแต่จานแรก เหอๆๆ แต่ปรากฎว่า อร่อยแห่ะ เปรี้ยวหวาน เส้นกรุบกรอบดีอ่ะ หอมเนื้อปลาทู กินเพลินเรียกน้ำย่อย เสียดายอ่อนเผ็ดไปนิด โดยรวมโอเคนะ รสสไตล์คนภาคกลาง 

จานที่2 เห็นชื่อแปลกเลยลองดู ส้มตำก้านคะน้าหมูย่าง เห็นหน้าตาก็ถึงบางอ้อ เพราะลักษณะมันน่าจะเป็นกรรมวิธีเดียวกับส้มตำไทย เปลี่ยนจากเส้นมะละกอ เป็นก้านคะน้าอ่อนๆซอยเป็นท่อนๆ และเสริมด้วยชิ้นหมูย่างที่หั่นเป็นสี่เหลี่ยมลูกเต๋าเล็กๆตำคู่กัน โรยด้วยกุ้งแห้งทอด ถั่วลิสง รสชาติ...อร่อยครับ แซ่บกว่าจานแรก กรุบกรอบเคี้ยวมันๆ...เพียงแต่ ก้านคะน้าน้อยไป น่าจะใส่มากกว่านี้นะ

จานที่3เป็นเมนูแนะนำซึ่งแปะป้ายไว้ข้างฝาร้าน กั๊งทอดกระเทียม เสริ์ฟมาหน้าตาน่ากิน แต่กั๊งตัวเล็กไปนิดนะ รสชาติจานนี้ กินง่ายครับ กรอบนอกนุ่มในเล็กๆ หอมกระเทียม รสชาติมาตรฐาน

จานที่4 นี่ก็เป็นเมนูแนะนำอีกเช่นกัน ต้มยำปลาคัง ซึ่งปกติผมไม่ค่อยพิศมัยปลาน้ำจืดสักเท่าไร ลองดู...(เดาว่าอร่อยมั๊ง) เพราะเห็นโต๊ะอื่นเขาสั่งกันหลายโต๊ะ เสริ์ฟมาแบบหม้อไฟ ผมใช้ช้อนควานดูพบว่า เนื้อปลาคังเขาให้มาปริมาณเยอะ แต่ละชิ้นหั่นหนาดี ส่วนเรื่องรสชาตินั้น...เกือบจะดี 

เนื่องจากน้ำต้มยำในหม้อไฟมันเยอะครับ ผมเข้าใจนะว่าเจตนาร้านคงกะว่าใส่น้ำเยอะๆให้ลูกค้าซดน้ำร้อนๆ คล่องคอดี รสอื่นอ่ะพอได้แล้ว จะขาดก็แต่...เปรี้ยว ซึ่งมันยังเปรี้ยวไม่พอครับ ผมแก้ปัญหาเรื่องนี้โดยการบอกเด็กเสริ์ฟขอน้ำมะนาวมาใส่เพิ่ม จึงได้รสดีขึ้น ส่วนเนื้อปลาคังสดดี ไม่มีกลิ่น ไม่คาว เนื้อขาวไม่ยุย ใช้ได้ครับ จะติก็ตรงที่เห็ดใช้เป็นออรินจิ ซึ่งผมชอบเห็ดฟางมากกว่า เพราะมันได้อรรถรส และความเป็นเอกลักษณ์ของอาหารไทย

จานที่5 กุ้งอบวุ้นเส้น เปิดฝาหม้ออบออกมา ให้เยอะดี แต่ดูจากสีของวุ้นเส้นแล้วลักษณะน่าจะจืด และเมื่อชิมก็เป็นเช่นนั้น อาหารจานนี้จืดซอสน้อยไป นอกจากนี้เมื่อแหวกไปดูใต้ๆหม้อ ค่อนข้างมันด้วย มีกุ้งใส่มาให้3-4ตัว โดยรวมจานนี้ไม่ผ่านครับ น่าจะไม่ถนัดอาหารแนวนี้มั๊งนะ

จานที่6 เห็นรีวิวท่านอื่นว่าเด็ด อิ่มจนท้องจาแตกแต่ก็อยากจะลองกัน เมนูที่ว่าคือ น้ำพริกไข่ปู เสริ์ฟมาหน้าตาแปลกๆ แปลกตรงที่แห้งครับ คือส่วนใหญ่เรามักจะเห็นเป็นน้ำๆมา เจ้านี้แลจะแห้งมีน้ำน้อย ถามว่าดีมัย? ตอบเลยว่าแล้วแต่คนชอบ แบบแห้งมันดีสำหรับลูกค้า ผู้บริโภค ตรงที่ได้เนื้อๆเน้นๆเนี้ยแหล่ะ 555 รสชาติจานนี้...เกือบดีครับ รสอ่อนไปหน่อย กินเพลินๆกะข้าวพอได้ แต่จานนี้ผมโอเคนะ ชอบตรง...ได้ไข่ปูแบบเนื้อๆเนี้ยแหล่ะ หุ หุ

สรุปว่า รสชาติส่วนใหญ่อร่อยพอใช้ได้เลยนะครับ ราคาก็ไม่ได้แพง เรียกว่าเกินความคาดหวังจากลักษณะร้านที่มองจากภายนอกที่ไม่ค่อยน่าแวะสักเท่าไร ซึ่งนับว่าเป็นจุดอ่อน ทั้งที่ส่วนตัวผมว่าร้านมีศักยภาพพอน่าจะทำตลาด สร้างมูลค่าให้กับสินค้าได้อีกครับ เช่น การปรับปรุงภูมิทัศน์โดยรอบ ด้านในที่แลดูเก่าให้น่าเข้า  ปรับปรุงเรื่องความสะอาดเล็กๆน้อยๆ (โดยเฉพาะผ้าปูโต๊ะที่ดูแย่ไปอย่างมากเพราะนอกจากลายผ้ายังกะผ้าขาวม้าไม่เข้ากับร้าน ทั้งยังแอบมีคราบสกปรกเก่าจากอาหาร ซึ่งทำให้ดูไม่ดีเลย) รวมไปถึงการให้บริการแบบบ้านๆไปหน่อย และด้วยเหตุดังนี้จึงขออนุญาติหักออก1ดาวนะครับ
